R25 miljoen per jaar as jy hier dié baas is | Netwerk24
Deur Vida Booysen 12 Julie 2018 10:38
Die gemiddelde vergoeding van 'n uitvoerende hoof van een van Suid-Afrika se tien grootste genoteerde maatskappye is R24,9 miljoen per jaar.
Gerald Seegers, direkteur van mensehulpbrondienste van PwC Suid-Afrika.
Finansiële hoofde van die tien grotes verdien gemiddeld R15,1 miljoen per jaar se totale vergoeding en vir ander topbestuurders R8,7 miljoen.
Dit blyk uit die jongste PWC-verslag oor uitvoerende direkteurs se vergoeding.
British American Tobacco, Naspers en FirstRand tel onder die tien grootste JSE-genoteerde maatskappye wat ontleed is. Markwaarde soos op 30 April is gebruik en alle maatskappye, ook dié met hul sekondêre notering op die JSE soos die bierreus Anheuser-Busch Invev, is gebruik.
Die verhouding tussen die vergoeding wat 'n maatskappyhoof verdien en die gemiddeld van al die ander werknemers in die maatskappy het van 61,8 in 2017 tot 64,7 in 2018 gestyg.
Die Gini-koëffisiënt, wat inkomste-ongelykheid meet, het effens gedaal – van 0,431 in 2017 tot 0,429 in 2018.
"Maatskappye word al meer verantwoordbaar gehou vir hul bydraes tot maatskaplike opheffing te midde van sodanige hardnekkige ongelykheid, sê Gerald Seegers, PwC se hoof van mense en organisasie.
In die lig van korporatiewe skandale in private en openbare maatskappye in Suid-Afrika moet daar 'n beginselbesluit geneem word om individue verantwoordbaar te hou wat wanvoorstellings oor die maatskappy se geldsake gedoen word, sê Seegers.
Wie is die top-10?
"As 'n mens kyk na 'n geval soos Steinhoff, kon beleggers in die maatskappy se Nederlandse bedrywighede wel in 'n mate terugveg maar dit is nie die geval in Suid-Afrika nie," sê Seegers.